Vi har drakter til både kajakkpadling og fridykking. Det er imidlertid ikke helt lett å anbefale en drakt som egner seg til begge disse aktivitetene, da hver aktivitet krever noe annet av en god drakt. Til fridykking bruker vi det som heter "open-cell våtdrakter". Dette er drakter som omtrent ikke slipper inn vann og holder veldig godt på varmen, ikke minst når man skal ned på dypet. Disse draktene må man bruke såpevann for å ta på seg, og derfor er de våtdrakter. Til kajakkpadling ser man gjerne etter noe varmt men lett som beskytter mot vann og vind, samtidig som bevegeligheten er høy, det vil si en tørrdrakt vinterstid. En typisk kajakkpadle-drakt vil imidlertid egne seg dårlig til fridykking.  Hvis du likevel ønsker å kombinere, vil mitt beste tips være en 5mm open-cell våtdrakt, slik som denne: https://www.frivannsliv.no/products/fvl-optimal-evo3-5mm-nordic-premium. Dette er vår mykeste drakt. Det blir et viktig poeng om den også skal brukes til kajakk, da en tykkere eller stivere drakt vil gjøre det tungt å padle på grunn av mostand i drakten. Den vil ikke være optimal ifht. bevegelighet, men et supert alternativ om man skal ha en drakt som kombinerer de to aktivitetene. Denne egner seg til fridykking vår/sommer/høst.